**Åpningsseremonien for Sommer-OL 2016** fant sted på kvelden fredag 5. august 2016 i Maracanã, Rio de Janeiro, og startet kl. 20.00 brasiliansk tid. Dette var første gang siden 1900 at åpningen av sommer-OL ble holdt et annet sted enn på et friidrettsstadion. Som beskrevet i det Det olympiske charter skal åpningsseremonien være en kombinasjon av en formell del (herunder velkomsttaler, heising av flagg og parade av utøvere) og et kunstnerisk opptog for å presentere vertsnasjonens kultur. Det var rundt 78 000 tilskuere på Maracanã.

Til tross for å ha et betydelig lavere budsjett enn andre, nylige sommer-OL, ble åpningen av sommer-OL 2016 rost av internasjonal media for sine levende og mangfoldige forestillinger, med vekt på multikulturalisme og sin appell til spørsmålet om klimaendringer.

Forberedelser
-------------

Fernando Meirelles
De kreative regissørene for seremonien var Fernando Meirelles, Daniela Thomas og Andrucha Waddington. Den brasilianske koreografen Deborah Colker utarbeidet en casting av over 6000 frivillige, som danset i åpningsseremonien. Treningen på seremonien startet i slutten av mai 2016.

Meirelles uttalte at seremoniene for Sommer-OL 2016 ville ha et betydelig lavere budsjett enn andre sommer-OL, og bare 10% av det totale budsjettet for seremoniene i Sommer-OL 2012. Han forklarte sitt rasjonale med at han ville "skamme seg over å kaste bort hva London brukte, i et land der vi trenger bedre sanitærforhold og der utdanning trenger penger. Så jeg er veldig glad vi ikke bruke penger som gale. Jeg er glad for å jobbe med dette lave budsjettet, fordi det er fornuftig for Brasil". Meirelles skisserte at på grunn av det lave budsjettet, ville seremonien unngå "high-tech" ideer som bevegelige scener og droner. En annen seremoniregissør, Leonardo Caetano, fortalte videre at konseptet for seremonien ville understreke originalitet over luksus, og kompensere med kreativitet, rytme og følelser.

15. juli 2016 ble det annonsert at Anitta, Caetano Veloso og Gilberto Gil ville opptre under åpningsseremonien. Gil og Veloso hadde også deltatt som kreative rådgivere for seremonien. Kreativ leder, Daniela Thomas, forklarte at deres engasjement var ment å gjenspeile det beste av brasiliansk musikk.

Gjennomføring
-------------

### Tilstedeværende

Tidlige estimater viste at minst 100 stats- eller regjeringsledere planla å delta på åpningsseremonien. Imidlertid hadde enkelte utenlandske ledere vært trege til å forplikte seg til sin deltakelse, på grunn av pågående politiske saker, og andre saker som berørte lekene. 29 statsledere hadde bekreftet at de kom til å være til stede på seremonien.

| Liste over tilstedeværende utenlandske statsoverhoder, regjeringssjefer, kongelige og andre gjester |
| --- |
| * Argentinas flagg Argentina - president Mauricio Macri
* Australias flagg Australia - generalguvernør Peter Cosgrove
* Belgias flagg Belgia - kong Philippe av Belgia
* Canadas flagg Canada - generalguvernør David Lloyd Johnston
* Colombias flagg Colombia - president Juan Manuel Santos
* Danmarks flagg Danmark - kronprins Frederik av Danmark og kronprinsesse Mary av Danmark
* Fijis flagg Fiji - statsminister Frank Bainimarama
* FNs flagg FN - generalsekretær Ban Ki-moon
* Frankrikes flagg Frankrike - president François Hollande
* Georgias flagg Georgia - president Giorgi Margvelashvili
* Hongkongs flagg Hongkong - innenriksminister Lau Kong-wah
* Italias flagg Italia - statsminister Matteo Renzi
* Kinas flagg Kina - visestatsminister Liu Yandong
* Kosovos flagg Kosovo - president Hashim Thaçi
* Litauens flagg Litauen - president Dalia Grybauskaitė
* Monacos flagg Monaco - fyrst Albert av Monaco
* Nederlands flagg Nederland - kong Willem-Alexander av Nederland, statsminister Mark Rutte, minister Edith Schippers
* New Zealands flagg New Zealand - generalguvernør Jerry Mateparae
* Nord-Koreas flagg Nord-Korea - Choe Ryong-hae (medlem av politbyrået)
* Paraguays flagg Paraguay - president Horacio Cartes
* Portugals flagg Portugal - president Marcelo Rebelo de Sousa
* Qatars flagg Qatar emir Tamim ibn Hamad Al Thani
* Serbias flagg Serbia - president Tomislav Nikolić
* Slovakias flagg Slovakia - president Andrej Kiska
* Sveits’ flagg Sveits - president Johann Schneider-Ammann
* Tsjekkias flagg Tsjekkia - president Miloš Zeman
* Ungarns flagg Ungarn - president János Áder
* USAs flagg USA - utenriksminister John Kerry
 |

### Seremoniens start

Gisele Bündchen i åpningsseremonien
Formasjon av Brasils urbefolkning.
Åpningsseremonien begynte med flyfoto av byen Rio de Janeiro, i en musikkvideo med sangen "Aquele Abraço", sunget av Luiz Melodia. Det var en kort instrumentalversjon av Marcos Valles Samba de Verão, eller Summer Samba, mens frivillige i sølvdrakter, bærende på gigantiske sølvark, lagde formasjoner. Deretter ble bilder vist på scenen, før presidenten i Den internasjonale olympiske komité, Thomas Bach, ble presentert. Sanger Paulinho da Viola sang den brasilianske nasjonalsangen, på en scene inspirert av de arkitektoniske former til Oscar Niemeyer. Sangeren ble ledsaget av et strykeorkester. Brasils flagg ble hevet, og 60 flagg ble båret av de brasilianske idrettsutøvere Virna Dias, Robson da Silva, Maurren Maggi og Flávio Canto.

### Det kunstneriske programmet

Japansk innvandring til Brasil.En kopi av flyet 14 bis.
Den kunstneriske forestillingen ble startet med en hyllest til ånden til *gambiarra*, definert av arrangørene som "det brasilianske talent for å gjøre mest mulig ut av ingenting". I denne delen av åpningsseremonien ble brasiliansk design hedret med referanser til Athos, urfolkgeometri, afrikanske bilder og portugisiske fliser. Fred og bærekraft ble vektlagt med en projeksjon av fredssymbolet som et grønt tre. Denne delen av åpningen var også en hyllest til den verdensberømte regnskogen i Amazonas. Dette ble etterfulgt av en representasjon av fødselen av de enorme skogene som dekket Brasil, samt ankomsten av det portugisiske folket. Seremonien illustrerte også dannelsen av urfolket, som ble representert med 72 dansere. Ankomsten av europeerne i fartøy, tvungen ankomst av afrikanske slaver, og innvandringen av arabere og japanere, ble representert av etterkommere av disse etniske gruppene.

En parkour-gruppe krysset deretter scenen, og hoppet på projeksjoner av bygningstak, ment å skulle utheve urbaniseringen av det moderne Brasil. Til lyden av den klassiske sangen "Construção" av Chico Buarque, forserte akrobater bygningsfasader og satte opp en vegg. Bak denne kom en kopi av flyet 14 Bis, med en skuespiller ment å skulle være den brasilianske oppfinneren Santos Dumont. Gisele Bündchen tolket "The Girl from Ipanema", akkompagnert av musikk fra Daniel Jobim, barnebarn av sangens komponist, Antonio Carlos Jobim.

Etter sangen ble favelaene representert til lyden av samba og funk carioca, med sangere Elza Soares, som spilte "Canto de Ossanha", og Ludmilla, som spilte "Rap da Felicidade". Rapper Marcelo D2 og sangeren Zeca Pagodinho simulerte en duell med rytmer. Rappere Karol Conká og MC Sofia hadde også innslag. Kulturelle former som Maracatu og bumba-meu-boi delte scenen. Jorge Ben Jor og Regina sang sangen "País Tropical".

Delegasjoner fra 207 nasjoner marsjerte deretter inn på stadion. Publikum ga stor applaus for andre latinamerikanske land, samt særlig Spania, USA, Canada, Portugal og Russland. Men den største applausen (bortsett fra vertsnasjonen) kom da Det olympiske flyktninglaget marsjerte inn på stadion, rett i forkant av det brasilianske laget. De fikk stående applaus fra publikum. [Trenger referanse] Det brasilianske laget ble ledet inn på stadion av modell Lea T, den første transpersonen til å delta i en åpningsseremoni i OL.

### Offisiell åpning

Fyrverkeri på Maracanã Stadion
Den olympiske gryten i Rio 2016
Den olympiske ed på vegne av utøverne, ble fremført av den brasilianske seileren Robert Scheidt. Den tilsvarende eden på vegne av dommerne og trenerne, ble tatt med henholdsvis Martinho Nobre og Adriana Santos.

Brasils fungerende president Michel Temer leste lekenes åpningserklæring fra tribunen. I motsetning til vanlig praksis, ble han ikke introdusert i begynnelsen av seremonien, og ble heller ikke introdusert på slutten av IOC-president Thomas Bach sin tale.

### Tenning av den olympiske ild

Da det nærmet seg seremoniens slutt, nådde den olympiske fakkelstafetten stadion. Gustavo Kuerten ga ilden videre til Hortencia Marcari, som igjen ga den til Vanderlei de Lima, som deretter tente den olympiske gryten.

Referanser
----------

1. ↑  «Olympic Ceremonies» **(engelsk)**. Arkivert fra originalen 6. august 2016. Besøkt 15. august 2016.
2. ↑  «Opening Ceremony of Rio 2016 Summer Olympics» **(engelsk)**. www.rio2016.com. Arkivert fra originalen 8. august 2016. Besøkt 15. august 2016.
3. ↑  «Rio Olympics committee reveals opening ceremony details» **(engelsk)**. China Central Television. Arkivert fra originalen 5. august 2016. Besøkt 15. august 2016.
4. ↑  «Opening ceremony choreographer promises masterpiece of dance and passion» **(engelsk)**. Rio Organizing Committee. Arkivert fra originalen 7. august 2016. Besøkt 15. august 2016.
5. ↑  «Rio Olympics Ceremony to Cost 10% of London's Lavish Event Open» **(engelsk)**. Bloomberg. Besøkt 15. august 2016.
6. ↑  «Rio 2016 promise "original" Olympic Opening Ceremony despite low budget» **(engelsk)**. InsideTheGames.biz. Besøkt 15. august 2016.
7. ↑  «Rio Olympics: Anitta, Caetano Veloso, Gilberto Gil to Perform at Opening Ceremony» **(engelsk)**. InsideTheGames.biz. Besøkt 15. august 2016.
8. 1 2 3  «Foreign leaders slow to commit to Rio opening ceremony» **(engelsk)**. usatoday.com. Besøkt 15. august 2016.
9. ↑  «Fewer heads of state than expected to attend Rio 2016 Olympics: Sources» **(engelsk)**. indianexpress.com. 4. august 2016. Besøkt 15. august 2016.
10. 1 2 3 4  «Mais de 40 chefes de estado assistirão abertura da Olimpíada, diz Serra» **(portugisisk)**. globo.com. Besøkt 21. august 2016.
11. ↑  «Governor-General Peter Cosgrove set for Latin America tour» **(engelsk)**. theaustralian.com. Besøkt 21. august 2016.
12. ↑  «Koning Filip en koningin Mathilde op openingsceremonie OS» **(belgisk)**. deredactie.be.
13. ↑  «Governor General to be Canada’s official representative at Rio 2016 Olympic Games» **(engelsk)**. Besøkt 15. august 2016.
14. ↑  «Demark & Monaco royals arrive in Rio for 2016 Olympics» **(engelsk)**. Arkivert fra originalen 6. august 2016. Besøkt 15. august 2016.
15. ↑  «2016 Rio Olympics takes center stage» **(engelsk)**. Fiji Broadcasting Corporation. Arkivert fra originalen 7. august 2016. Besøkt 5. august 2016.
16. ↑  «Georgia’s President to attend Rio Olympic Games» **(engelsk)**. Agenda.ge. Besøkt 5. august 2016.
17. ↑  «劉江華本周三啟程赴巴西參加里約奧運活動» **(kinesisk)**. Radio Television Hong Kong. Besøkt 15. august 2016.
18. ↑  «Grybauskaitė tikisi, kad Rio triumfuos tik garbingas sportas» **(italiensk)**. Arkivert fra originalen 15. august 2016. Besøkt 15. august 2016.
19. ↑  «Príncipe Albert II, de Mônaco, desembarca no Rio» **(portugisisk)**. Besøkt 15. august 2016.
20. ↑  «Koning en ministers naar Spelen in Rio» **(nederlandsk)**. Arkivert fra originalen 8. august 2016. Besøkt 15. august 2016.
21. ↑  «Predsednik Nikolić uz olimpijce do 8. avgusta – Rio 2016 – B92» **(serbisk)**. Besøkt 15. august 2016.
22. ↑  «Czech President confirms he will attend Opening Ceremony of Rio 2016» **(engelsk)**. Besøkt 28. juli 2016.
23. ↑  «Áder az olimpia nyitó-, Orbán a záróünnepségén képviseli hazánkat» **(ungarsk)**. 2. august 2016. Arkivert fra originalen 3. august 2016. Besøkt 5. august 2016.
24. ↑  «Paulinho da Viola abre a Rio 2016 cantando o Hino Nacional» **(portugisisk)**. Terra. Besøkt 6. august 2016.
25. ↑  «Opening Ceremony: 'Rio is ready to make history' as Olympic Games begin» **(engelsk)**. CNN. 6. august 2016. Besøkt 8. august 2016.
26. ↑  «Highlights from Rio 2016 Olympic opening ceremony» **(engelsk)**. Toronto Star. 5. august 2016. Besøkt 8. august 2016.
27. ↑  «Show de luzes e mistura de ritmos dão o tom da abertura da Rio 2016» **(portugisisk)**. Agência Brasil. Besøkt 6. august 2016.
28. ↑  «Gisele Bündchen dazzles at the Olympics Opening Ceremony in Rio» **(engelsk)**. Entertainment Weekly. 5. august 2016. Besøkt 15. august 2016.
29. ↑  «Gisele Bündchen to Walk the 2016 Olympics Opening Ceremony» **(engelsk)**. harpersbazaar.com. 18. juli 2016. Besøkt 15. august 2016.
30. ↑  «Show de luzes e mistura de ritmos dão o tom da abertura da Rio 2016» **(portugisisk)**. agenciabrasil. Besøkt 6. august 2016.
31. ↑  «Who is Lea T, the transgender model taking part in the Rio 2016 opening ceremony?» **(engelsk)**. rio2016.com. 6. august 2016. Arkivert fra originalen 6. august 2016. Besøkt 15. august 2016.
32. ↑  «The Latest: De Lima lights the Olympic cauldron» **(engelsk)**. Associated Press. 5. august 2016. Arkivert fra originalen 9. august 2016. Besøkt 7. august 2016.
33. ↑  «No introduction for Brazil's president at start of opening ceremony» **(engelsk)**. USA Today. Besøkt 6. august 2016.
34. ↑  «Opening Ceremony». *2016 Summer Olympics*. NBC. 5. august 2016.
35. ↑  «Rio Olympics 2016: opening ceremony kickstarts the Games – as it happened» **(engelsk)**. Guardian. 5. august 2016. Besøkt 6. august 2016.

Eksterne lenker
---------------

* Rio 2016 Olympics